AJÁNLATTÉTELI FELHÍVÁS
Iskolagyümölcs és –zöldség szállítására

Iktatószám: TK/120/00485-1/2025.
Ügyintéző: dr. Lutz Ágnes

A Ceglédi Tankerületi Központ (2700 Cegléd, Malom tér 3.)(a továbbiakban: Tankerület) ezúton kér ajánlatot az iskolagyümölcs- és iskolazöldség-program végrehajtásáról szóló **15/2021. (III. 31.) AM-rendelet** alapján a fenntartása alatt álló intézmények tanulói részére szállítandó gyümölcs, zöldség beszerzésére.

**Az ajánlatkérő adatai:**

**Ajánlatkérő neve:** Ceglédi Tankerületi Központ

**Ajánlatkérő címe:** 2700 Cegléd, Malom tér 3.

**Képviselő neve:** Katonáné Barna Zsuzsanna tankerületi igazgató

**Képviselő elérhetőségei:**

* e-mail: zsuzsanna.barna@kk.gov.hu

**Kapcsolattartó neve (beosztása, elérhetősége):** dr. Lutz Ágnes tanügyigazgatási referens

* e-mail: rozalia.agnes.lutz@kk.gov.hu

A kapcsolattartás módja: kizárólag írásban, a megadott elektronikus levélcímeken.

A beszerzés tárgya:

A beszerzés tárgya az iskolagyümölcs- és iskolazöldség- program végrehajtásáról szóló 15/2021. (III. 31.) AM-rendelet (a továbbiakban: Rendelet) alapján iskolagyümölcs és -zöldség beszerzése és szállítása a jelen kiírás 4. számú mellékletében feltüntetett feladatellátási helyek tanulói részére, az ott feltüntetett tanulói létszám alapján, az egy járásba tartozó köznevelési intézmények szerint.

**Érintett járások:**

* **Ceglédi Járás**
* **Nagykátai Járás**
* **Nagykőrösi Járás.**

**A szállítandó termékek köre, a szállítások tervezett gyakorisága:**

legalább 3 teljesítési időszakon keresztül, tanulónként hetente legalább 2, de legfeljebb 4 adag, legalább kétféle iskolagyümölcs /-zöldség, mely a következő termékeket tartalmazza tetszőleges, de a lehető legváltozatosabb kombinációban:

* alma
* körte
* paradicsom
* szilva
* sárgarépa (adagonként csomagolva)
* zöldség- és gyümölcslé

A kiosztott termékféléknek egy-egy szállítási időszakon belül hetenként azonosnak kell lenniük.

**Műszaki leírás, minőségi és teljesítési követelmények:** a beszállítani kívánt termék meg kell, hogy feleljen a Rendelet 12. és 13. §-ában meghatározott minőségi előírásoknak.

Az ajánlatokat a jelen felhívás 4. sz. mellékletében foglalt intézményekre vonatkozóan, a Rendelet 1. számú mellékletében meghatározott egységárak figyelembevételével kérjük benyújtani.

*A Magyar Államkincstártól szállító által igényelhető maximális támogatás bruttó értéke 230 Ft/fő/hét. Amennyiben Ajánlattevő ajánlatában ezen összeget meghaladó termékeket és szolgáltatásokat ajánl, úgy a támogatási összeget meghaladó költségeket kizárólag saját maga viseli és ezen összegre vonatkozóan az Ajánlatkérő, illetve a támogatást nyújtó szervezet felé semmilyen további követeléssel nem él.*

A szerződés típusa:

Szállítási szerződés járásonként, a Rendeletben foglalt termékkörben, a Rendelet 15. §-a szerinti támogatás mellett, szállítói előfinanszírozással, a Kincstár honlapján közzétett formanyomtatvány szerint.

**A szerződés tervezett időtartama:**

a teljes 2025/2026. tanítási év, melyen belül a termékekkel való ellátás időszakai a Rendelet 9. § (2) bekezdésében foglaltak szerint alakulnak.

Az eljárás típusa: a Kbt. hatálya alá nem tartozó nyílt beszerzési eljárás a Rendeletben foglaltak szerint.

A teljesítés helye: a 4. sz. mellékletben foglalt valamennyi feladatellátási hely.
A szerződés bontó feltétele a támogatás intenzitásának 100% alá csökkenése a szerződés tárgyára vonatkozóan.
A szerződés megszűnik továbbá, ha bármelyik fél rendes felmondással, 60 napos felmondási határidővel, vagy - súlyos szerződésszegés esetén - azonnali hatállyal felmondja a szerződést.

**Az ellenszolgáltatás teljesítésének feltételei:** szállítói előfinanszírozás; minden szállítás alkalmával minden teljesítési helyszínre kötelező szállítólevél kiállítása, melynek egy példányát az érintett köznevelési intézmény őrzi.
Kifizetési kérelem alapján, a Rendelet 17. § (12) bekezdésében meghatározottak szerint a Kincstár hajtja végre a pénzügyi teljesítést, melyről a nyertes szállító értesíti a Tankerületet.

A számlázáshoz szükséges adatok rögzítése a szerződéskötést megelőző egyeztetés szerint történik meg.

A számla kiállításának feltétele a teljesítésigazolás kiállítása. Ezen igazolás kiállítására a köznevelési intézmény vezetője vagy az általa írásban meghatalmazott személy jogosult.

**Az ajánlat és az annak részeként benyújtandó dokumentumok követelményei:
Formai követelmények:** az ajánlatokat járásonként kell benyújtani
**Tartalmi követelmények:**- felolvasólap (1. sz. melléklet)
- ajánlattevő nyilatkozatai (2. sz. melléklet)
- átláthatósági nyilatkozat (3. sz. melléklet)

- egyéni vállalkozói igazolvány vagy cégkivonat másolata
- aláírási címpéldány vagy aláírásminta (egyszerű másolat)
- köztartozásmentesség igazolása
- **nyilatkozat és igazolás a használt termőterületekről;** részletesen tartalmazza az irányítószámot, települést, helyrajzi számot, blokkazonosítót, jogszerű földhasználó nevét.
**- a mezőgazdasági és vidékfejlesztési támogatási szerv iskolagyümölcs-programban történő részvételre vonatkozó előzetes jóváhagyása**
A cég által benyújtott ajánlatban szereplő nyilatkozatokat a cégjegyzésre jogosult személynek kell aláírni

**Részajánlattétel lehetősége:** Ajánlatkérő a részajánlatétel lehetőségét a fenntartásába tartozó három járás tekintetében az alábbiak szerint biztosítja: a járásokon belül részajánlattételt nem fogad el.

**Az ajánlatok bírálati szempontjai:**
A beérkezett pályázatok értékelése a Rendelet 6. § (8) bekezdésében meghatározott alábbi szempontok alapján történik:

**a) a tanulók létszáma:** az ajánlattevő által előző tanévben (2024/2025) ellátott tanulók száma:
- legalább 8.000 fő: 5 pont
- legalább 6.000 fő: 3 pont
- legalább 4.000 fő: 1 pont

**b) az intézmény földrajzi elhelyezkedése:** Az ajánlattevő teljesítéssel érintett telephelye és az ajánlatkérő székhelye közötti közúti távolság nagysága alapján előnyben részesül az az ajánlattevő, melynél kisebb a földrajzi távolság:
- 0-50 km közötti távolság esetén: 8 pont

- 50-100 km közötti távolság esetén: 5 pont

- 100-200 km közötti távolság esetén: 2 pont

- 200 km-nél nagyobb távolság esetén: 0 pont

**c) ellátási lánc szereplőinek száma:** azon vállalkozások számának figyelembevétele, melyek közreműködnek a termék intézménybe jutásáig (termeléstől szállításig bezárólag):
- szereplők száma < 3 : 1 pont
- szereplők száma > 3 : 0 pont

**d) termék termelési helye:** a szállítandó termék hány százalékának termelése történik Pest Vármegye területén:
- 50-100% : 3 pont
- 0-49% : 1 pont

Amennyiben a fenti értékelés alapján két vagy több ajánlattevő között **pontegyenlőség** alakul ki, a Rendelet 6. § (4) bekezdésében meghatározottaknak megfelelően Ajánlatkérő az alábbi **szempontrendszer** alapján bírálja el a beérkezett pályázatokat:
- Ajánlattevő: termelő (3 pont) / termelői szervezet (2 pont) / társulás (1 pont)

- Adagszám/fő az egyes szállítási időszakokra vonatkozóan

- Termékvariáció

- Minőségi kifogás (nem volt: 1 pont; volt: 0 pont)

- Referenciák: az előző három évre visszamenőleg - évente a legjelentősebb iskolagyümölcs-szállítások ismertetésével - legalább az ellenszolgáltatás összege, a teljesítés ideje, a szerződést kötő másik fél megnevezése és elérhetősége

- Környezetvédelmi, környezettudatos intézkedések vállalásának száma

- Hűtőház és telephely közötti összesített távolság km-ben (saját hűtőház előnyt jelenthet; ennek igazolására kérjük csatolni Ajánlattevő erre vonatkozó nyilatkozatát)

- szükség esetén az érintett intézmények véleménye.

**Az Ajánlattevő ajánlatát 2025. április 30. napján 10:00 óráig elektronikus úton, jelszóval védett, nem módosítható, PDF-formátumú ajánlattételi fájlban nyújthatja be a** **rozalia.agnes.lutz@kk.gov.hu** **e-mailcímre** (a jelen ajánlattételi felhíváshoz mellékelt „Jelszóval védett tömörített fájl létrehozása” c. dokumentumban foglaltak szerint).
Az ajánlat benyújtásakor az e-mail tárgyában kérjük feltüntetni:
**„Ajánlat az iskolagyümölcs-program 2025/2026. tanévi végrehajtásához”**
A benyújtott ajánlatokat Ajánlatkérő csak akkor tekinti a határidőn belül benyújtottnak, ha annak Ajánlatkérő általi kézhezvételére a határidő lejártáig sor kerül.

Az ajánlattételi határidő elmulasztása jogvesztő.

**Az ajánlatok bontásának helye és ideje:**
**Helye:** 2700 Cegléd, Malom tér 3., 68. számú irodahelyiség.
**Ideje:** **2025. április 30. 11:00 óra.**Az Ajánlattevőnek kell gondoskodnia az ajánlat megnyitásához szükséges **jelszó** megküldéséről **2025. április 30-án 10:30-ig, a** **rozalia.agnes.lutz@kk.gov.hu** **e-mailcímre.**
A fenti határidőig meg nem küldött, vagy a határidő után megküldött jelszó esetén az ajánlat érvénytelen.

*A jelszavas védelem elmaradása olyan formai hibának minősül, amely önmagában nem eredményezi az ajánlat érvénytelenségét. Amennyiben az ajánlati dokumentáció nem tesz eleget a fenti informatikai követelményeknek, de a dokumentum az Ajánlatkérő számára olvasható/megjeleníthető, az Ajánlatkérő nem köteles hiánypótlásra felhívni az Ajánlattevőt; ilyen esetben úgy kell tekinteni, hogy az ajánlat megfelelt az előírt követelményeknek.*

Amennyiben az Ajánlattevő hibás jelszót bocsát Ajánlatkérő rendelkezésére, az Ajánlatkérő hiánypótlásra szólítja fel Ajánlattevőt a megfelelő jelszó benyújtására.

**Amennyiben a megjelölt ajánlattételi határidőig érkezik legalább egy, a jelen felhívás, illetve a Rendelet minden szempontjának megfelelő ajánlat, úgy Ajánlatkérő hiánypótlási lehetőséget nem biztosít a többi ajánlattevő részére.**

Ajánlatkérő a beküldött pályázati anyagok alapján dönt; a bírálat során 1 alkalommal biztosít lehetőséget hiánypótlásra, amely az ajánlati árat nem érintheti.

Az eljárásban Ajánlatkérő nem kíván tárgyalni, a fentieken túl hiánypótlásra, illetve - a döntés közlését követően - kérdés feltevésére nincs lehetőség.

A bontási eljárás nem nyilvános.

Ajánlatkérő az eljárás bírálatát követő eredményről - az ajánlatkéréssel azonos módon – a honlapjára feltöltött tájékoztató formájában, legkésőbb 2025. május 10. napjáig értesíti Ajánlattevőket.

**Eredménytelen a beszerzési eljárás:**

* ha nem nyújtottak be ajánlatot,
* ha az ajánlatot a benyújtási határidő után nyújtották be,
* ha a nyilatkozatokat az Ajánlattevő nem csatolta, vagy
* ha az Ajánlattevő az ajánlati felhívásban meghatározott követelményeknek nem felel meg, vagy bármelyikről nem nyilatkozik,

az ajánlat az ajánlati felhívásban meghatározott követelményeknek nem felel meg,

* amennyiben az Ajánlattevő az ajánlatokat nem a pályázatban jelzett és csatolt mellékletek alapján teszi meg,
* ha az Ajánlattevő az eljárás tisztaságát vagy a többi pályázó érdekeit súlyosan sértő magatartást tanúsít,
* ha a Ceglédi Tankerületi Központ az eljárás érvénytelenítéséről dönt vagy eláll az eljárás lefolytatásának szándékától.

**Mellékletek:**

1. sz. melléklet: Felolvasólap
2. sz. melléklet: Átláthatósági nyilatkozat
3. sz. melléklet: Ajánlattevői nyilatkozatok
4. sz. melléklet: Intézményi létszámok
5. sz. melléklet: „Jelszóval védett tömörített fájl létrehozása” c. dokumentum

***Kelt: Cegléd, 2025. április 14.***

 ……………………………………………

Ajánlatkérő